[{"text_idx": "#000001", "text": "Wrth gyhoeddi ei wythfed gyllideb, dywedodd George Osborne ddydd Mercher y bydd tollau pontydd Hafren yn cael eu haneru yn 2018."}, {"text_idx": "#000004", "text": "Meddai: \"Er mwyn lleihau costau i fusnesau a theuluoedd yng Nghymru a De Orllewin Lloegr bydd y llywodraeth yn haneru tollau Pontydd Hafren, unwaith bod y Pontydd dan berchnogaeth gyhoeddus, yn ddibynnol ar ymgynghoriad cyhoeddus."}, {"text_idx": "#000005", "text": "\"Ochr yn ochr a\u0302 hyn, bydd y llywodraeth yn adolygu'r achos dros gyflwyno tollau electronig yn unig er mwyn cadw'r traffig i symud.\""}, {"text_idx": "#000006", "text": "Yn ogystal a\u0302 manylu ar Fargen Ddinesig Caerdydd, gwerth \u00a31.2 biliwn, cyhoeddodd Mr Osborne y bydd 'na doriadau treth ar gyfer sefydlu ardal fentergarwch ym Mhort Talbot, a hynny yn sgil cyhoeddiad diweddar am golledion swyddi yng ngwaith dur Tata yn y dre'."}, {"text_idx": "#000007", "text": "Cadarnhaodd y Canghellor fod y llywodraeth yn bwrw 'mlaen gyda chytundeb Dydd Gw\u0302yl Dewi i Gymru a'u bod wedi ymrwymo i ddarparu Cyfraddau Cymreig ar gyfer Treth Incwm, ynghyd a\u0302 datganoli rhagor o rymoedd, gan gynnwys ym meysydd ynni a thrafnidiaeth."}, {"text_idx": "#000008", "text": "Ychwanegodd: \"Mae'r gyllideb hon yn agor y drws ar gyfer cytundeb twf ar gyfer gogledd Cymru i helpu i gryfhau'r economi a manteisio ar y cysylltiad gyda Phwerdy'r Gogledd."}, {"text_idx": "#000009", "text": "\"Bydd y llywodraeth yma'n edrych ar lywodraeth nesa' Cymru i ddatganoli pwerau a buddsoddi yn y rhanbarth fel rhan o unrhyw gytundeb yn y dyfodol.\""}, {"text_idx": "#000010", "text": "Daeth cymeradwyo i gynllun HS3 rhwng Manceinion a Leeds, ynghyd a\u0302 chynllun Crossrail 2 i gysylltu gogledd a de Llundain. Gallai hynny i gyd olygu mwy o arian i Gymru yn sgil Fformiwla Barnett."}, {"text_idx": "#000011", "text": "Cyhoeddodd Mr Osborne hefyd y bydd 'na archwiliad i ystyried cryfderau de ddwyrain Cymru ym maes ymchwil, ac adnabod unrhyw le i fanteisio'n fyd-eang."}, {"text_idx": "#000012", "text": "Roedd 'na newydd am gefnogaeth i gyn-filwyr Cymru, wrth i'r Canghellor gyhoeddi y bydd \u00a3500,000 mewn dirwyon bancio yn cael eu rhoi i gorff CAIS Cymru i ddatblygu a darparu cefnogaeth arbenigol i 800 o gyn-filwyr yng Nghymru."}, {"text_idx": "#000013", "text": "Yng ngrombil llyfr coch Mr Osborne, roedd 'na hefyd \u00a327,000 wedi'i addo i amgueddfa Lloyd George yn Llanystumdwy rhwng 2017-18 a 2019-20. Roedd pryderon am ddyfodol yr amgueddfa wedi i Gyngor Gwynedd dorri ei chyllideb."}, {"text_idx": "#000016", "text": "Ond y pennawd mawr i Gymru yw torri tollau pontyddHafren. Fe fydd y gostyngiad i \u00a33.30 yn sicr ogael ei groesawu gan unigolion a busnesau sy'n defnyddio'r bont yn rheolaidd."}, {"text_idx": "#000018", "text": "Dyma bolisi gafodd ei wfftio gan Lafur a'r Ceidwawdyr pan gafodd ei gyhoeddi gan Blaid Cymru ddwy flynedd yn o\u0302l. Er, mae yna ddigon o gwyno wedi bod heddiw gan aelodau Ceidwadol."}, {"text_idx": "#000019", "text": "Un newid sydd wedi cael ei groesawu gan Geidwadwyr Cymru yw'r newid i gyfraddau busnes, fydd yn golygu bod miloedd o fusnesau bach yn talu dim treth busnes o gwbl."}, {"text_idx": "#000020", "text": "Ond mae'r mater yma wedi'i ddatganoli, a'r cwestiwn ganddyn nhw yw a fydd Llywodraeth Cymru yn cyflwyno newidiadau tebyg hefyd?"}, {"text_idx": "#000023", "text": "\"Mae'n dangos maint uchelgais y llywodraeth yma ar gyfer Cymru. Mae'r cytundeb ar gyfer twf yn y gogledd a'r de, cefnogaeth gref i fusnesau a golwg newydd ar wyddoniaeth ac arloesedd i gyd yn don o optimistiaeth ar gyfer Cymru gyfan."}, {"text_idx": "#000024", "text": "\"Er gwaetha'r heriau byd eang, mae gennym fwy o bobl mewn gwaith yng Nghymru nag erioed o'r blaen ac rwy'n hyderus y gall Cymru wrthsefyll y storm sydd o'n blaenau.\""}, {"text_idx": "#000025", "text": "Ond yn o\u0302l Gweinidog Cyllid Cymru Jane Hutt: \"Dyma'r drydedd gyllideb mewn 10 mis. Mae cynlluniau gafodd eu cyhoeddi fis Tachwedd wedi'u hadolygu'n barod. Dyw'r ymdriniaeth anhrefnus yma, sy'n cychwyn a stopio am yn ail ddim yn help i ni o ran trefnu ein Cyllideb ein hunain, nag i fusnesau sydd angen cysondeb yn hytrach na newid cyson.\""}, {"text_idx": "#000026", "text": "Wedi i Mr Osborne gyhoeddi y byddai holl ysgolion Lloegr yn cael eu gwneud yn ysgolion academi (yn rhydd o ofal awdurdodau lleol) erbyn 2020, sut effaith gaiff hynny ar y system addysg yng Nghymru?"}, {"text_idx": "#000027", "text": "Dadansoddiad ein Gohebydd Addysg, Bethan Lewis:"}, {"text_idx": "#000028", "text": "\"Does 'na ddim ysgolion academi yng Nghymru a dydy'r penderfyniad i ymestyn y model ar draws Lloegr ddim yn mynd i newid barn Llywodraeth Cymru."}, {"text_idx": "#000030", "text": "Cynghorau sy'n ariannu a goruchwylio ysgolion yr ochr yma i Glawdd Offa ond fe fydd eu ro\u0302l wrth ddarparu addysg yn Lloegr yn cael ei ddileu."}, {"text_idx": "#000031", "text": "Mae gan benaethiaid ysgolion academi ryddid i amrywio'r ddarpariaeth yn eu hysgolion, i osod rheolau mynediad i'w hysgol ac i amrywio cyflogau athrawon."}, {"text_idx": "#000032", "text": "Ar hyn o bryd mae 'na drefn i Gymru a Lloegr ar gyfer cyflogau ac amodau gwaith athrawon ond os yw pob ysgol yn Lloegr a\u0302 rhyddid dros gyflogau mae 'na gwestiynau dros barhad y drefn yna."}, {"text_idx": "#000036", "text": "Prif StraeonEisteddfod: Corau'n galw am ailystyried newidiadauPublished11 awr yn o\u0302lUndeb prifathrawon yn gwrthod cynnig cyflog newyddPublished13 awr yn o\u0302lMo\u0302n: 'Siom' ymgyrchwyr ar o\u0302l caniata\u0301u fferm solarPublished1 diwrnod yn o\u0302l"}, {"text_idx": "#000037", "text": "Eisteddfod: Corau'n galw am ailystyried newidiadau"}, {"text_idx": "#000038", "text": "Undeb prifathrawon yn gwrthod cynnig cyflog newydd"}, {"text_idx": "#000039", "text": "Mo\u0302n: 'Siom' ymgyrchwyr ar o\u0302l caniata\u0301u fferm solar"}, {"text_idx": "#000042", "text": "Luka Modric\u0301, a'r rhwystrau eraill ar y llwybr i Euro 2024"}, {"text_idx": "#000043", "text": "Pafiliwn 20,000 o seddi 1893... a'r ddyled ddaeth wedyn"}, {"text_idx": "#000049", "text": "Carchar yn 'agoriad llygad i anghyfiawnder'"}]